قهرمان ماراش ویلایتی‌نین پازارجیق بولگه سینده باش وئرن 7،4 شدتینده زلز‌له‌ده 284 نفر حیاتینی ایتیریب، 2 مین نفر یارالانیب.
فوق العاده حال‌لارین ایداره اولونماسی آژانسی‌نین (آفاد) آچیقلاماسیندا
"76 وطنداشیمیز حیاتینی ایتیریب، 440 وطنداشیمیز ایسه یارالانیب. قهرمان ماراش-دا  تورکیه واختی ایله ساعات 04:17-ده 7 کیلومتر درین‌لیکده زلز‌له اولوب" دئییلیب.
زلز‌له 10-دان چوخ شهرده حیس اولونوب.
فلاکت‌دن سونرا اولوسلار آراسی یاردیم دا داخیل اولماقلا 4-جو سویه‌لی خبردارلیغا باشلانیلیب.
داغیلمیش بینا‌لارین یئرلشدیگی اراضی‌لرده آختاریش-قورتارما ایشلرینه باشلانیلیب. قروپ‌لار ساحه‌ده ایشلرینی داوام ائتدیریر.
جمهور باشقانی رجب طیب اردوغان زلز‌له‌دن سوندا توییتر حسابیندان ائتدیگی پای‌لاشیمدا "قهرمان ماراش-دا باش وئرن و اؤلکه‌میزین بیر چوخ یئرینده حیس ائدیلن زلز‌له‌دن ضرر چکن بوتون وطنداش‌لاریمیزا کئچمیش اولسون" دئییب.
جمهور باشقانی یاردیمجیسی فوات اوکتای و بعضی ناظیرلر زلز‌له‌دن سونرا آفاد کووردیناسیون مرکزینده ایشلری کووردیناسیون ائدیر.
